Zakat On Production (Comparison Among Rent, Fees And Agricultural Production)
فلیٹ کا کرایہ سرمایہ سے حاصل ہونے والی پیداوار ہے۔ جب کہ فیس محنت سے حاصل ہونے والی پیداوار ہے۔ فلیٹ کی قسط ادا کرنے کے بعد جو بچے اس پر زکوۃ عائد ہوگی۔ زمین کی پیداوار میں محنت اگر دوسرا کوئی شخص کر رہا ہے اور آپ نے صرف پیسہ مہیا کیا ہے تو یہ حاصل ہونے والی پیدوار میں جو آپ کا حصہ بنے گا اس وہ سرمائے کی پیداوار ہوگی۔
جی ہاں رسول اللہ ﷺ نے یہ نصاب اپنے دور میں مقرر کیا تھا۔ آج کے دور میں حکومتیں جو مقدار مقرر کریں اس کو نصاب سمجھا جائے گا۔ کرایہ ، فیس اور تنخواہ تینوں پیدوار ہیں۔ اس میں قابل انکم ٹیکس مقدار نصاب سمجھی جائے گی۔ پھر اس میں دیکھا جائے گا کہ پیدوار صرف سرمائے یا محنت یا دونوں سے حاصل ہوئی یا بغیر مجنت و سرمائے کے۔
مویشی ہیں تو ان کا الگ نصاب ہے اور فصلوں کا الگ۔ اگر حکومت کی طرف سے کوئی ٹیکس نہیں ،تو آپ پر بھی کوئی ٹیکس ادا کرنا واجب نہیں۔ البتہ اپنے طور پر کرنا چاہیں تو فصل کا دسواں حصہ یا اس کے برابر قیمت ادا کر دی جائے زکوۃ کی مد میں۔